**ՏԵՂԵԿԱՆՔ-ՀԻՄՆԱՎՈՐՈՒՄ**

**«Հայաստանի Հանրապետության ԿԱՌԱՎԱՐՈՒԹՅԱՆ ԵՎ ԶԱՐԳԱՑՄԱՆ ՖՐԱՆՍԻԱԿԱՆ ԳՈՐԾԱԿԱԼՈՒԹՅԱՆ ՄԻՋԵՎ ԹԻՎ CAM 1002 01 Y ՎԱՐԿԱՅԻՆ ՀԱՄԱՁԱՅՆԱԳՐԻ ՓՈՓՈԽՈՒԹՅՈՒՆ №1-Ը ՀԱՍՏԱՏԵԼՈՒ ՄԱՍԻՆ**

**ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳՐԻ ՄԱՍԻՆ»**

**ՀՀ կառավարության որոշման նախագծի**

Հայաստանի Հանրապետության կառավարության և Զարգացման ֆրանսիական գործակալության (ԶՖԳ) միջև նախատեսվում է հաստատել «Վեդի ջրամբարի և ոռոգման համակարգի կառուցում» ծրագրի (այսուհետ՝ Ծրագիր) № CAM 1002 01 Y վարկային համաձայնագրի փոփոխություն №1 (այսուհետ՝ Փոփոխություն)՝ Ծրագրի իրականացման համար պատասխանատու մարմնի շրջանակներում նշանակալի ինստիտուցիոնալ փոփոխության, ինչպես նաև՝ Ծրագրի շրջանակներում աշխատանքների իրականացման և վարկային միջոցների մասհանման ժամկետների երկարաձգման պատճառով։

ՀՀ կառավարության և ԶՖԳ միջև 26.01.2016թ. ստորագրվել է «Վեդի ջրամբարի և ոռոգման համակարգի կառուցում» ծրագրի № CAM 1002 01 Y վարկային համաձայնագիրը՝ 75 մլն եվրո գումարի չափով։ Ծրագրի ընդհանուր գումարը կազմում է շուրջ 90 մլն Եվրո: Համաձայնագիրն ուժի մեջ է մտել 12.05.2016թ.: Ծրագրի շրջանակներում նախատեսված աշխատանքների իրականացման վերջնաժամկետ էր սահմանվել 31.03.2021թ.-ը, իսկ վարկային միջոցների մասհանման վերջնաժամկետ՝ 31.05.2021թ.-ը։ Վարկային միջոցների ընդամենը մասհանված գումարը կազմում է **56.0 մլն Եվրո գումար**, իսկ վարկային միջոցների չմասհանված միջոցների ընդհանուր գումարը կազմում է **19.0 մլն Եվրո գումար**։ Ծրագրի աշխատանքների իրականացման վերջնաժամկետը Փոփոխությամբ կերկարաձգվի մինչև **31.07.2023թ-ը**, իսկ վարկային միջոցների մասհանման վերջնաժամկետը` մինչև **30.09.2023թ-ը**։

Ծրագրի շրջանակներում նախատեսվում է կառուցել Վեդու ջրամբարը 29,4 մլն մ3 ընդհանուր ծավալով, որի հետևանքով կկրճատվի ջրառը Սևանա լճից և մեխանիկական ոռոգման եղանակից ինքնահոսի անցնելով տարեկան կտնտեսվի շուրջ 19․0 մլն.կվտ/ժամ էլեկտրաէներգիա՝ ապահովելով շուրջ 3220 հա հողերի անխափան և հուսալի ոռոգումը, ոռոգելի հողատարածքները կավելանան շուրջ 300 հա-ով, ոռոգման ցանցի կորուստները կկրճատվեն 20-25%-ով և փորձնական տարածքներում ներտնտեսային ոռոգման ցանցի կառուցման շնորհիվ հնարավոր կլինի նոր տեխնոլոգիաների՝ կաթիլային ոռոգման, կիրառումը։

 Ծրագիրն իրականացվել է ՀՀ ՏԿԵՆ Ջրային կոմիտեի «Ջրային տնտեսության ԾԻԳ» ՊՀ-ի կողմից, իսկ ՀՀ կառավարության 28.02.2020թ. № 170-Ն համաձայն ծրագրի հետագա իրականացման գործառույթները վերապահվել են Հայաստանի տարածքային զարգացման հիմնադրամին։

Ներկա պահին ընթացքի մեջ է Վեդու ջրամբարի երկու պատվարների (85մ և 17մ), ցեմենտացիոն վարագույրի, վարարային ջրհեռի շինարարական աշխատանքները։ Ամբողջությամբ ավարտված են Վեդի և Խոսրով գետերի վրա ջրընդունիչ  հանգույցների և ջրի փոխադրող համակարգի շինարարական աշխատանքներն ու ճնշումային փորձարկումները, իսկ Վեդի ջրամբարի իշխման տակ գտնվող և Վեդի գետից ինքնահոս սնվող ընդհանուր 4000 հա հողատարածքների ոռոգման ներտնտեսային ցանցի վերակառուցման համար արդեն ընտրվել են փորձնական տարածքները (շուրջ 1200 հա) և ընթանում են նախագծի լրամշակմանն ուղղված աշխատանքներ։ Ընդհանուր առմամբ՝ իրականացվել են Ծրագրով նախատեսված աշխատանքների շուրջ 71.0%-ը։

 Հաշվի առնելով վերոգրյալը և Ծրագրի բացառիկ նշանակությունը ջրային ռեսուրսների խնայողության և ոռոգման համակարգերի արդիականացման շարունակականության ապահովման հարցերում՝ Փոփոխության հաստատումը ՀՀ տարածքային կառավարման և ենթակառուցվածքների նախարարությունը համարում է նպատակահարմար։

 «Հայաստանի Հանրապետության կառավարության և Զարգացման ֆրանսիական գործակալության միջև 2016թ. հունվարի 26-ին ստորագրված թիվ CAM 1002 01 Y վարկային համաձայնագրի փոփոխություն №1»-ը Հայաստանի Հանրապետության պետական բյուջեի համար լրացուցիչ ֆինանսական պարտավորություններ չի առաջացնում:

Տարածքային կառավարման և

ենթակառուցվածքների նախարարություն

**ԱՄՓՈՓԱԹԵՐԹ**

**«Հայաստանի Հանրապետության ԿԱՌԱՎԱՐՈՒԹՅԱՆ ԵՎ ԶԱՐԳԱՑՄԱՆ ՖՐԱՆՍԻԱԿԱՆ ԳՈՐԾԱԿԱԼՈՒԹՅԱՆ ՄԻՋԵՎ ԹԻՎ CAM 1002 01 Y ՎԱՐԿԱՅԻՆ ՀԱՄԱՁԱՅՆԱԳՐԻ ՓՈՓՈԽՈՒԹՅՈՒՆ №1-Ը ՀԱՍՏԱՏԵԼՈՒ ՄԱՍԻՆ**

**ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳՐԻ ՄԱՍԻՆ»**

**ՀՀ կառավարության որոշման նախագծի**

|  |  |
| --- | --- |
| **1. ՀՀ Ֆինանսների նախարարություն** | 04.06․2021թ․ |
| **N** Ն/5-2/11687-2021  |
| «Հայաստանի Հանրապետության կառավարության և Զարգացման ֆրանսիական գործակալության միջև թիվ CAM 1002 01 Y վարկային համաձայնագրի փոփոխություն №1»-ում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | Ընդունվել է  |
| **2. ՀՀ արդարադատության նախարարություն** | 18.06.2021թ. |
| **N** 01/14.2/17525-2021 |
| Թիվ 1 փոփոխությունը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Միաժամանակ հայտնում ենք, որ Հայաստանի Հանրապետության համար գույքային պարտավորություններ առաջանալու դեպքում Թիվ 1 փոփոխությունը ենթակա է վավերացման: | Ընդունվել է |
| **3. ՀՀ արտաքին գործերի նախարարություն** | 18.06.2021թ. |
| **N** 1111/25060-21 |
| «Հայաստանի Հանրապետության կառավարության և Զարգացման ֆրանսիական գործակալության միջև թիվ CAM 1002 01 Y վարկային համաձայնագրի» №1 փոփոխությամբ նախատեսվում է վարկառուին տրամադրել 75 000 000 (յոթանասունհինգ միլիոն) եվրո վարկ, որի նպատակն է վարկային համաձայնագրի պայմաններին համապատասխան «Արարատ դաշտի Վեդիի ջրամբարը» ծրագրին ամբողջությամբ ֆինանսավորելը:Վարկային համաձայնագիրը ուժի մեջ է մտնում Վարկառուի՝ դրա ուժի մեջ մտնելու համար անհրաժեշտ ներքին ընթացակարգերի մասին դիվանագիտական ուղիներով ծանուցելու օրը և դադարում է Համաձայնագրի դադարման օրը: Առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ վարած արտաքին քաղաքականության տեսանկյունից՝ «Հայաստանի Հանրապետության կառավարության և Զարգացման ֆրանսիական գործակալության միջև թիվ CAM 1002 01 Y վարկային համաձայնագրի» №1 փոփոխության վավերացումը կամ հաստատումը նպատակահարմար է։ | Ընդունվել է  |
| **5. ՀՀ Տարածքային կառավարման և ենթակառուցվածքների նախարարություն/Պետական գույքի կառավարման կոմիտե** | 18.06․2021թ․ |
| **N** ՍՊ//15560-2021 |
| Հայտնում ենք, որ «Հայաստանի Հանրապետության կառավարության և Զարգացման ֆրանսիական գործակալության միջև թիվ CAM 1002 01 Y վարկային համաձայնագրի փոփոխություն №1»-ի ստորագրված տարբերակով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է |